Kingosvej 27, 9760 Vrå | Ejendomme | 1379 | Nybolig Ejendomsmægler
Stort grundareal og boligareal Se billederne her
Kingosvej 27 9760 Vrå
Kontantpris 1.595.000 Ejerudgift pr. md.2.151
Stort grundareal og boligareal
Funktionel planløsning med muligheder
Store, lyse fællesrum og gode værelser
Stor arkitekttegnet villa med attraktiv beliggenhed.
På en lukket vej i et fredeligt og hyggeligt kvarter ligger denne dejlige villa, der byder på et stort boligareal og en funktionel planløsning med mange muligheder. Her kan I trygt lade børnene lege i de omkringliggende områder, mens I selv nyder en fredelig og solrig stund på terrassen.
Villaens beliggenhed er ideel til familien, der ønsker at bosætte sig i et roligt område, men samtidig vil have kort afstand til alt det, der får hverdagen til at glide lettere. Nær villaen er der stisystemer til skole og idrætscenter, og der er blot en kilometer til Vrå centrum og stationen.
Villaen er opført i 1972 og fremstår velholdt og nydelig med sin facade af gule mursten, sit røde tag og hvide vinduer og døre. Grunden måler hele 1194 m2, og boligarealet er 226 m2 fordelt på køkken, spisestue, to opholdsstuer, fire værelser, to badeværelser samt bryggers og entre. Hertil hører der en carport på 38 m2 med plads til to biler og et skur på 23 m2.
Planløsningen er god med værelsesafdeling i den ene ende og fællesrum i den anden. Indretningsstilen er lidt ældre og klassisk, men villaen er velholdt og total indflytningsklar. Der er gode muligheder for at modernisere og eksempelvis lægge trægulv, lave køkkenalrum eller hvad man måtte ønske.
Køkkenet er nydeligt, holdt i hvide nuancer, og der er god spiseplads. De tre store fællesrum er lyse og rummelig og kan indrettes på mange måder. Det ene rum har et fantastisk lysindfald fra store vinduespartier, der udgør hele den ene væg. Herfra er der også udgang til terrasse og have.
Husets fire værelser har en rigtig god størrelse og er oplagte til at indrette nogle gode børneværelser.
Begge badeværelserne er rummelige, og det ene er indrettet med bruseniche, det andet med badekar.
Haven er utrolig hyggelig med flotte træer, buske og bede. Den har en god størrelse og er desuden godt lukket af, så man er sikret privatliv. Der er stor fliseterrasse, hvoraf en del er overdækket, så der er rig mulighed for at nyde hyggelige stunder udenfor i alt slags vejr.